Nafarroako Parlamentuak, 2018ko abenduaren 13an egindako Osoko Bilkuran, honako foru lege hau onetsi zuen: “Foru Legea, 2018ko gastuen aurrekontuan 35.546.085 euroko kreditu berezia ematekoa, urriaren 10eko 19/2018 Foru Legean aurreikusitako inbertsio finantzarioki jasangarriak egiteko”.

Legebiltzarreko Erregelamenduko 146. artikuluan ezarritakoa betez, argitara dadin agintzen da.

Iruñean, 2018ko abenduaren 13an

Lehendakaria: Ainhoa Aznárez Igarza

**Foru Legea, 2018ko gastuen aurrekontuan 35.546.085 euroko kreditu berezia ematekoa, urriaren 10eko 19/2018 Foru Legean aurreikusitako inbertsio finantzarioki jasangarriak egiteko”.**

**HITZAURREA**

Inbertsio Finantzarioki Jasangarriei buruzko Plana onetsi zen urriaren 10eko 19/2018 Foru Legearen bidez.

Foru lege horren I. eta II. Eranskinetan adierazita daude zein diren inbertsio finantzarioki jasangarrien kontzeptuan egin beharreko jarduketak, eta lehentasuna ematen zaie, horien artean eta orain, Toki Inbertsioen Planekoei eta Banda Zabalaren Plan Zuzendarikoei.

Ogasuneko Ministerioak nahitaezkoa den baimena eman duenez inbertsio horiek egiteko, bidezkoa da horien exekuzioari hasiera ematea 2018. urtea amaitu baino lehen.

Horretarako, 2018ko Gastuen Aurrekontuan aurrekontu partida berriak sortzea proposatzen da, eta ondoren horiek 35.546.085 eurorekin hornitzea guztira, kreditu bereziaren bitartez.

Nafarroako Ogasun Publikoari buruzko apirilaren 4ko 13/2007 Foru Legearen 48. artikuluak ezartzen du ezen, hurrengo ekitaldira arte berandutu ezin den gasturen bat aurrekontu indardunaren kargura egin behar bada eta aurrekontuan krediturik ez badago, Nafarroako Gobernuak, Ogasuneko eta Finantza Politikako kontseilariak proposaturik, foru lege proiektu bat bidaliko duela Nafarroako Parlamentura, kreditu berezi bat ematekoa.

**1. artikulua.** Aurrekontu partidak sortzea.

Aurrekontu partida hauek sortzen dira 2018ko Gastuen Aurrekontuan, ondotik ematen diren kodeekin:

|  |  |  |  |  |
| --- | --- | --- | --- | --- |
| **Proiektua** | **Org** | **E** | **Fun** | **IZENA** |
| 070005 | 05530 | 6013 | 467903 | IFJ 19/2018 FL Banda Zabalaren Plan Zuzendaria |
| 781000 | 78310 | 7600 | 261611 | IFJ 19/2018 FL Zoladura, sareekin |
| 781000 | 78310 | 7600 | 261612 | IFJ 19/2018 FL Zoladura, sarerik gabe |
| 781000 | 78310 | 7600 | 261613 | IFJ 19/2018 FL Udal ekipamenduak eraikuntzako araudi teknikora egokitzea |
| 781000 | 78310 | 7600 | 456104 | IFJ 19/2018 FL Hornidurako, saneamenduko eta euri uretarako toki sareak |
| 781000 | 78310 | 7600 | 459104 | IFJ 19/2018 FL Argiteria publikoa |
| 781000 | 78310 | 7600 | 45A203 | IFJ FL/2018 Une oro biztanleak dituzten lekuetarako bideak eta biziguneen artekoak |

**2. artikulua.** Kreditu berezi bat ematea.

Kreditu bat ematen da, 35.546.085 euroko zenbatekoa duena, zenbait jarduketa gauzatzeko, zeinak Inbertsio Finantzarioki Jasangarriei buruzko Plana onetsi zuen urriaren 10eko 19/2018 Foru Legetik eratorriak baitira, Toki Inbertsioen Planarekin eta Banda Zabalaren Plan Zuzendariarekin lotuta.

Kreditu hori foru lege honen lehen artikuluan aipatzen diren aurrekontu partidei aplikatuko zaie, zenbateko hauekin:

|  |  |  |  |  |  |
| --- | --- | --- | --- | --- | --- |
| **Proiektua** | **Org** | **E** | **Fun** | **IZENA** | **ZENBATEKOA** |
| 070005 | 05530 | 6013 | 467903 | IFJ 19/2018 FL Banda Zabalaren Plan Zuzendaria | 9.840.000 € |
| 781000 | 78310 | 7600 | 261611 | IFJ 19/2018 FL 2018ko EAO Zoladura, sareekin | 9.176.115 € |
| 781000 | 78310 | 7600 | 261612 | IFJ 19/2018 FL Zoladura, sarerik gabe | 1.044.462 € |
| 781000 | 78310 | 7600 | 261613 | IFJ 19/2018 FL Udal ekipamenduak eraikuntzako araudi teknikora egokitzea | 1.377.231 € |
| 781000 | 78310 | 7600 | 456104 | IFJ 19/2018 FL Hornidurako, saneamenduko eta euri uretarako toki sareak | 10.342.486 € |
| 781000 | 78310 | 7600 | 459104 | IFJ 19/2018 FL Argiteria publikoa | 3.162.913 € |
| 781000 | 78310 | 7600 | 45A203 | IFJ 19/2018 FL Une oro biztanleak dituzten lekuetarako bideak eta biziguneen artekoak | 602.878 € |

**3. artikulua.** Kreditu bereziaren finantzaketa.

Kreditu berezi hori finantzatuko da “Diruzaintzako gerakina, gastu orokorrak” izeneko 110000 11100 8700 000002 aurrekontu partidaren kargura, 35.546.085 euroko zenbatekoarekin.

**4. artikulua.** Gastuaren kontabilizazioa.

Kasuko gastu-baimena kontabilizatuko da 2018ko ekitaldiari egotziz inbertsio finantzarioki jasangarrien proiektuak finantzatzeko ezarritako kreditu osoa, foru lege honen babesean sortutako partidetan. Hori ez da oztopo izanen aurrekontu betebeharrak 2019ko ekitaldian aitortu ahal izateko.

Lehen xedapen gehigarria. Gaitzea.

Ahalmena ematen zaio Landa Garapeneko, Ingurumeneko eta Toki Administrazioko kontseilariari Inbertsio Finantzarioki Jasangarriei buruzko Plana onesten duen urriaren 10eko 19/2018 Foru Legearen II. eranskina aldatzeko. Aldaketa horiek ez dute ezein kasutan ekarriko foru lege horretan ezarritako zenbateko globalaren gehikuntzarik.

Bigarren xedapen gehigarria. Funts-mugimenduak.

Zilegi izanen da funts-mugimenduak egitea foru lege honek sortutakoak diren 781000 proiektuko partiden artean, eta ez zaizkie aplikatuko Nafarroako Ogasun Publikoari buruzko apirilaren 4ko 13/2007 Foru Legean ezarritako mugak.

**Azken xedapen bakarra.** Indarra hartzea.

Foru lege honek Nafarroako Aldizkari Ofizialean argitaratzen den egunean bertan hartuko du indarra.